b"\n_START_ARTICLE_\nSetge de La Vaur (1211)\n_START_SECTION_\nMotius del setge\n_START_PARAGRAPH_\nEl 1181, el Papa Alexandre III havia encarregat a Enric de Marcy, abat de Claravall i cardenal d'Albano a combatre el catarisme amb el suport del comte Ramon V de Tolosa._NEWLINE_La ciutat de La Vaur, que pertanyia als Trencavell, va ser assetjada per haver donat refugi als c\xc3\xa0tars i Adelaida, esposa de Roger II Trencavell, finalment va haver d'obrir les seves portes i entregar als dos bisbes c\xc3\xa0tars que s'havien refugiat all\xc3\xad. Aquests bisbes van d'haver d'abjurar  i el cardenal d'Albano es va quedar satisfet, sense sospitar que l'heretgia podia esclatar de nou m\xc3\xa9s endavant._NEWLINE_A partir de llavors la ciutat va quedar sota el control dels comtes de Tolosa i l'any 1211 passa a mans d'una v\xc3\xaddua, Giralda de Laurac, m\xc3\xa9s coneguda com la Dama Guiralda i la ciutat va tornar a ser un important centre c\xc3\xa0tar._NEWLINE_Per altra banda, Sim\xc3\xb3 de Montfort acabava de completar la conquesta del vescomtat de Trencavell amb les captures de Menerba, T\xc3\xa8rme i Cabaret, i decideix atacar al comtat de Tolosa. A m\xc3\xa9s, un dels senyors occitans que li havien prestat homenatge, Eimeric de Montreal, germ\xc3\xa0 de Giralda, es va rebel\xc2\xb7lar i es va refugiar a La Vaur._NEWLINE_Sim\xc3\xb3 de Montfort t\xc3\xa9 el refor\xc3\xa7 de les tropes de Pere II de la Chapelle, bisbe de Par\xc3\xads, i d'Enguerrand III de Coucy, que van vindre a participar en la croada.\n_START_SECTION_\nEl setge\n_START_PARAGRAPH_\nGiralda de Laurac va demanar ajuda al seu senyor, el comte Ramon VI de Tolosa, que l'envia al seu majordom Raymond de Ricaud, amb alguns cavallers i tropes._NEWLINE_Sim\xc3\xb3 de Montfort va arribar a la ciutat amb el seu ex\xc3\xa8rcit a finals de mar\xc3\xa7 del 1211, per\xc3\xb2 les petites dimensions del seu ex\xc3\xa8rcit no li permet envoltar totalment la ciutat i nom\xc3\xa9s la pot atacar per un costat. No va ser fins a l'arrivada de la Germandat Blanca  que va poder completar el setge._NEWLINE_Un ex\xc3\xa8rcit de pelegrins alemanys i de Fr\xc3\xadsia va decidir anar a ajudar als croats per\xc3\xb2 \xc3\xa9s atacat per Ramon Roger I de Foix al poble de Montgey i \xc3\xa9s completament destru\xc3\xaft._NEWLINE_Durant el setge La Vaur va aguantant el constant bombardeig dels manganells i de les catapultes i t\xc3\xa9 menjar i aigua suficient per soportar un llarg setge, per\xc3\xb2 finalment es va obrir una bretxa a la muralla que va permetre que els soldats de Sim\xc3\xb3 de Montfort entressin a la ciutat el 3 de maig del 1211.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nEls croats van portar a la foguera a 400 c\xc3\xa0tars que estaven refugiats a la ciutat i van formar dos grups amb la guarnici\xc3\xb3 que defensava la ciutat._NEWLINE_Per un costat estaven Eimeric de Montreal i vuitanta fa\xc3\xafdits, que en el passat eren lleials a Sim\xc3\xb3 de Montfort per\xc3\xb2 que havien renunciat a la seva paraula per a defensar La Vaur. Aquest cas es tractava d'un delicte greu i Sim\xc3\xb3 els van castigar amb la mort i va ordenar degollar-los._NEWLINE_Per una altra banda, estaven Raymond de Ricaud, els soldats enviats de Tolosa com a refor\xc3\xa7 i els soldats de La Vaur. Com que tots ells nom\xc3\xa9s havien obe\xc3\xaft el seu senyor, el comte Ramon VI de Tolosa, no podien ser acusats de delicte greu i van ser enviats a la pres\xc3\xb3 i a Carcassona com a presoners de guerra._NEWLINE_El cas de Giralda va ser diferent. Malgrat que era vassalla de Ramon VI i per tant no podia ser acusada de delicte greu, els croats la van considerar heretge per haver ajudat als c\xc3\xa0tars. Va ser lliurada als croats que la van linxar i despr\xc3\xa9s la van ficar lligada dintre d'un pou profund on la van matar llen\xc3\xa7ant-hi pedres a dintre."